**З А П И С Н И К**

Са седме седнице Скупштине општине Пожега, одржане 30.06.2021. године.

Седница је почела са радом у 10.00 часова.

Седницом председава председник Скупштине општине Пожега Дејан Мркић.

Записник води референт Лела Богдановић.

Седница се аудио снима.

Седници од изабраних 52 одборника, присуствује 45 одборника.

Председавајући констатује да седници Скупштине присуствује довољан број одборника, тако да Скупштина може радити и пуноважно одлучивати.

Поред одборника, седници Скупштине присуствовали су и: председник општине Ђорђе Никитовић и заменик председника општине Иван Новаковић, помоћник председника општине Дејан Петровић, затим Општински правобранилац Миладин Филиповић, начелник Општинске управе Славица Петровић, заменик начелника Општинске управе Мирослав Ковачевић, представници установа и Јавних предузећа и представници медија (Раде Марковић, Телевизија Пожега и Радио Пожега).

Председник Скупштине Дејан Мркић је у складу са Пословником о раду Скупштине дао следећа обавештења:

ДОСТАВЉЕН ЈЕ ПРЕДЛОГ ОПШТИНСКОГ ВЕЋА ПО ТАЧКАМА ДНЕВНОГ РЕДА, СТАВ САВЕТА ЗА БУЏЕТ И ФИНАНСИЈЕ У ВЕЗИ ОДЛУКЕ О ТРЕЋЕМ РЕБАЛАНСУ БУЏЕТА ОПШТИНЕ ПОЖЕГА ЗА 2021. ГОДИНУ, ПРЕДЛОГ КОМИСИЈЕ ЗА СТАТУТ И ПРОПИСЕ И МАТЕРИЈАЛ СА АДМИНИСТАРТИВНО МАНДАТНЕ КОМИСИЈЕ. ДОСТАВЉЕНА СУ И ДВА АМАНДМАНА НА ТАЧКУ 3. ДНЕВНОГ РЕДА („ОДЛУКА О ТРЕЋЕМ РЕБАЛАНСУ БУЏЕТА ОПШТИНЕ ПОЖЕГА ЗА 2021. ГОДИНУ“) ШТО ЈЕ ОПШТИНСКО ВЕЋЕ ПРИХВАТИЛО И ОНИ СУ ПОСТАЛИ САСТАВНИ ДЕО ПРЕДЛОГА ОДЛУКЕ О ТРЕЋЕМ РЕБАЛАНСУ БУЏЕТА ОПШТИНЕ ПОЖЕГА ЗА 2021. ГОДИНУ.

ПРЕДСЕДАВАЈУЋИ ЈЕ ОБАВЕСТИО ОДБОРНИКЕ ДА ЗА ОВУ СЕДНИЦУ НИЈЕ БИЛО ПРЕДЛОГА ЗА ДОПУНУ ДНЕВНОГ РЕДА, ПА ЈЕ У СКЛАДУ СА ТИМ ДАО НА ГЛАСАЊЕ ПРЕДЛОЖЕНИ ДНЕВНИ РЕД У ЦЕЛИНИ.

Скупштина је већином гласова, пошто је “за” гласало 45 одборника, “против” нико, “уздржан” нико, остали нису гласали, усвојила данашњи дневни ред у целини.

**ДНЕВНИ РЕД**

1. **ЗАПИСНИК СА ШЕСТЕ СЕДНИЦЕ СКУПШТИНЕ**
2. **ПРЕДЛОГ ОДЛУКЕ О ЗАВРШНОМ РАЧУНУ БУЏЕТА ОПШТИНЕ ПОЖЕГА ЗА 2020. ГОДИНУ СА ИЗВЕШТАЈЕМ О РЕВИЗИЈИ КОНСОЛИДОВАНИХ ФИНАНСИЈСКИХ ИЗВЕШТАЈА ЗАВРШНОГ РАЧУНА**
3. **ОДЛУКА О ТРЕЋЕМ РЕБАЛАНСУ БУЏЕТА ОПШТИНЕ ПОЖЕГА ЗА 2021. ГОДИНУ**
4. **ОДЛУКА О ДОПУНИ СТАТУТА ОПШТИНЕ ПОЖЕГА**
5. **ОДЛУКА О ПРЕНОСУ ОВЛАШЋЕЊА НА ОПШТИНСКО ВЕЋЕ ОПШТИНЕ ПОЖЕГА**
6. **ОДЛУКА О ИЗМЕНАМА И ДОПУНАМА ОДЛУКЕ О ПРАВИМА И УСЛУГАМА У СОЦИЈАЛНОЈ ЗАШТИТИ**
7. **ОДЛУКА О БОРАВИШНОЈ ТАКСИ**
8. **ОДЛУКА О ПРАВУ ПРЕЧЕ КУПОВИНЕ КП БР 22/1, 22/5 И 22/7, СВЕ КО ПОЖЕГА**
9. **ОДЛУКА О ОТУЂЕЊУ, РАЗМЕНИ, ПРИБАВЉАЊУ И ДАВАЊУ У ЗАКУП ГРАЂЕВИНСКОГ ЗЕМЉИШТА У ЈАВНОЈ СВОЈИНИ**
10. **ОДЛУКА О УТВРЂИВАЊУ ДОПРИНОСА ЗА УРЕЂИВАЊЕ ГРАЂЕВИНСКОГ ЗЕМЉИШТА**
11. **ОДЛУКА О СПРОВОЂЕЊУ ЈАВНОГ КОНКУРСА ЗА ИЗБОР ДИРЕКТОРА ЈКП „НАШ ДОМ“ ПОЖЕГА**
12. **ИЗВЕШТАЈ О ПОСЛОВАЊУ ЈП „РЗАВ“ АРИЉЕ СА ФИНАНСИЈСКИМ ИЗВЕШТАЈЕМ ЗА 2020. ГОДИНУ**
13. **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈП „РЗАВ“ АРИЉЕ -за период од 01.01.2021. до 31.03.2021. ГОДИНЕ**
14. **ОДЛУКА О РАСПОДЕЛИ ДОБИТИ ПО РЕДОВНОМ ФИНАНСИЈСКОМ ИЗВЕШТАЈУ ЗА 2020. ГОДИНУ - ЈП „РЗАВ“ АРИЉЕ**
15. **ИЗВЕШТАЈ НЕЗАВИСНОГ РЕВИЗОРА О РЕВИЗИЈИ РЕДОВНИХ ФИНАНСИЈСКИХ ИЗВЕШТАЈА ЗА 2020. ГОДИНУ ЈП „РЗАВ“ АРИЉЕ**
16. **ИЗВЕШТАЈ О РАДУ (ГОДИШЊИ И ПЕРИОДИЧНИ) ЗА 2020. ГОДИНУ ЈП „РАЗВОЈНА АГЕНЦИЈА“ ПОЖЕГА**
17. **ИЗВЕШТАЈ О РАДУ СА ФИНАНСИЈСКОМ ИЗВЕШТАЈЕМ ЗА 2020. ГОДИНУ–ТУРИСТИЧКА ОРГАНИЗАЦИЈА ПОЖЕГА**
18. **ПРОГРАМСКИ ИЗВЕШТАЈ СА ФИНАНСИЈСКИМ ИЗВЕШТАЈЕМ О РАДУ ЗА 2020. ГОДИНУ – СКЦ ПОЖЕГА**
19. **ПРОГРАМ ПОДРШКЕ ЗА СПРОВОЂЕЊЕ ПОЉОПРИВРЕДНЕ ПОЛИТИКЕ И ПОЛИТИКЕ РУРАЛНОГ РАЗВОЈА ЗА ОПШТИНУ ПОЖЕГА**
20. **ИЗВЕШТАЈ СКУПШТИНСКОГ САВЕТА ЗА УРБАНИЗАМ И СТАМБЕНО КОМУНАЛНЕ ДЕЛАТНОСТИ**
21. **МАТЕРИЈАЛ СА АДМИНИСТРАТИВНО МАНДАТНЕ КОМИСИЈЕ ( материјал на седници)**

**ОДБОРНИЧКА ПИТАЊА**

1.

Скупштина је већином гласова, пошто је “за” гласало 43 одборникa, “против” нико, “уздржан” нико, остали нису гласали, усвојила записник са шесте седнице Скупштине општине Пожега, као у достављеном тексту.

2.

По овој тачки дневног реда у дискусији су учествовали одборници Даниела Скоковић и Милан Петровић.

Даниела Скоковић се обратила одборницима и изјавила да че се посебно осврнути на Годишњи извештај о годишњем учинку. Већ шет година прави се програмски буџет, а у овом извештају имамо врло неуједначене податке, које достављају установе и предузећа, нагласила је одборница. За израду програмског буџета постоји упутство у коме јасно и децидно пише који су индикатори програмског буџета, рекла је одборница и нагласила да су неке установе саставиле добар извештај који су урадиле онако како се то од њих и захтева, али да постоје и оне које то нису Одборница је направила осврт на извештаје Туристичке организације Пожега, ПУ „Олга Јовичићрита“ и Народне библиотеке Пожега, из којих се, како закључује, уопште не види учинак тих организација и установа. Оно што би требало да буде транспарентно из чега грађани и сви други треба да виде је податак како су установе радиле, да ли је програмски буџет испуњен онако како је то планирано и да ли су испуњени циљеви који су постављени, што се из извештаја ових установа не види. Очигледно је да установе не схватају шта је циљ извештавања, па би можда било добро да се организује обука за оне који састављају израду годишњег извештаја, иако постојие јасна упутства за израду израду Програмског извештаја, завршила јеодборница.

Одборник Милан Петровић се обратио одборницима и рекао да ће он говорити о ИЗВЕШТАЈУ О РЕВИЗИЈИ КОНСОЛИДОВАНИХ ФИНАНСИЈСКИХ ИЗВЕШТАЈА ЗАВРШНОГ РАЧУНА . У свом извештају ревизијски тим каже да је утврдио да општина Пожега није спровела упис јавне својине у складу са Законом о јавној својини из 2011. године и 2018. године, па се руководству општине Пожега препоручује да као дугорочни циљ који ће спровести кроз краткорочне активности, које су требале бити предузете одмах по добијању извештаја ревизорског тима и да се интезивирају активности на упису јавне својине,истакао је одборник. Тај тим прегледајући документацију није могао да утврди колики је материјални значај потцењене имовине у пословним књигама Пожеге. У том извештају даље стоји да је ревизијски тим утврдио да општина Пожега није извршила попис потраживања и обавеза, дакле не постоји податак ко коме и колико дугује, каже одборник. Такође није сачињен извештај о спроведеном годишњем попису који би обухватио рад свих Комисија икоји би имао предлог за даља поступања по свим пописаним позицијама. Тако се не може газдовати са имовином у јавној својини, истакао је одборник. На крају, одборник наводи да Ревизијски тим закључује, што би одмах требало да буде аларм, да је идентификован висок ризик и као одговор на ризик препоручио руководству општине Пожега да спроведе ванредни попис имовине, обавеза и потраживања у 2021. години. Само што се завршио је дан поступак у вези са имовином везаном за ову установу, појавио се нови случај у „Развојној Агенцији“ Пожега, што је потребно добро проучити и установити да ли је ту нешто уопште и рађено и урађено, закључује одборник. На крају свог излагања одборник је упутио младим људима у овој општини да што пре схвате да се јавна својина мора сматрати као нешто недодирљиво и она не сме да се умањи, већ треба да се обогати, увећа и да виде активности на том плану. Поставља се питање, каже одборник, зашто постоји тај Ревизорски тим ако се по њиховом извештају не поступа и ако се не санирају негативности на које су они указали

**3.**

Председавајући је упознао одборнике да је на ову тачку дневног реда поднето два амандмана, један је поднео одборник Борко Матијевић, а други председавајући Дејан Мркић.

**Први амандман гласи**:

„Подноси се амандман на предложену тачку три дневног реда седнице Скупштине заказане за 30.06.2021. године, тако да се тачка дневног реда која гласи „ОДЛУКА О ТРЕЋЕМ РЕБАЛАНСУ БУЏЕТА ОПШТИНЕ ПОЖЕГА ЗА 2021. ГОДИНУ“, мења.

У предлогу Одлуке о трећем ребалансу буџета Општине Пожега за 2021. Годину у делу Приходи – посебан део, извршити следећу измену:

* На еконоској класификацији 713120 Порез на имовину, пвећати за износ од 1.500.000, 00 динара
* На позицији 76, економска класификација 481 Дотације невладиним организацијама, повећати износ од 1.500.000,00 динара, а који ће бити пренет Фудбалскомклубу „Слога“ Пожега на име награде за учешће у баражу за улазак у виши ранг такмичења и због уласка кадета фудбалског клуба у Прву квалитетну кадетску лигу.

**Други амндман гласи:**

„ Подноси се амандман на предложену тачку 3. дневног реда седнице Скупштине општине Пожега заказане за 30.06.2021. године, „ОДЛУКА О ТРЕЋЕМ РЕБАЛАНСУ БУЏЕТА ОПШТИНЕ ПОЖЕГА ЗА 2021. ГОДИНУ“.

У предлогу Одлуке о трећем ребалансу буџета за 2021. Годину, у делу Расходи- посебан део, извршити следеће измене:

* Додати 2.500.000,00 динара за инвестиције у путну инфраструктуру
* За износ од 1.000.000,00 динара смањити средства намењена крпљењу ударних рупа
* За износ од 1.500.000,00 динара смањити средства из текуће буџетска резерве

(амандман се односи на обезбеђивање средстава за асфалтирање пута у Рогама – Рошка плоча)

Председник општине Ђорђе Никитовић образложио је одборницима Одлуку о трећем ребалансу буџета за 2021. годину.

У члану 3. Одлуке о ребалансу дат је приказ капиталних издатака буџетских корисника за 2021. годину и две наредне године из кога се види да су ребалансом буџета планирана значајна средства за инвестициони развој општине. Укупно је за капиталне издатке планирано у 2021. години 242.219.000,00 динара, а у две наредне године 57.000.000,00 динара. Према елаборату о постављању радара и сигурносних камера укупна вредност пројекта износи 77.000.000,00 динара, а финансирање ће се вршити у 2021.години са 20.000.000,00 динара, у 2022.години са 30.000.000,00 динара и у 2023. години са 27.000.000,00 динара. Сви остали пројекти су планирани да се заврше у 2021.години.

На приходној страни буџета повећани су приходи у укупном износу од 128.904.000,00 динара. Корекције су извршене на следећим врстама прихода:

-321120 Вишак или мањак прихода додат је износ од 124.855.000,00 динара

- 321310 Нераспоређени вишак прихода из ранијих година износ 98.450.000,00 замењује се износом 85.289.000,00 динара.На дан 31.12.2020.године на текућем рачуну буџета општине Пожега налазе се средства у износу од 210.144.000,00 динара. Она се састоје из вишка прихода из 2020.године у износу од 124.855.000,00 динара и вишка прихода из ранијих година 85.289.000,00 динара (према обрасцима из Завршног рачуна буџета за 2020.годину);

- 733150 Текући трансфери од других нивоа власти у корист нивоа општина додаје се износ од 6.210.000,00 динара за реализацију закључених Уговора са Комесаријатом за избеглице и миграције ради побољшања услова становања повратника доделом грађевинског материјала;

-744250 Капитални добровољни трансфери од физичких и правних лица додат је износ 11.000.000,00 динара, и то 5.000.000,00 динара као учешће грађана у асфалтирању путева 1:2 и 6.000.000,00 динара као учешће грађана у изградњи канализације у Расној.

На расходној страни буџета у посебном делу буџета извршено је следеће:

-позиција **14**, функција 090 Социјална заштита некласификована на другом месту, економска класификација 463 Донације и трансфери повећана је за 1.000.000,00 динара и то за нову услугу у социјалној заштити-право на ванредну новчану помоћ- која ће се реализовати преко Центра за социјални рад;

-позиција **15**, функција 090 Социјална заштита некласификована на другом месту, економска класификација 472 Накнаде за социјалну заштиту из буџета повећана је за 12.395.000,00 динара и то за једнократне помоћи 1.000.000,00 динара и за избегла и расељена лица 11.395.000,00 динара. Структура средстава за избегла и расељена лица је следећа:

по завршном рачуну за 2020.год преноси се 4.995.000,00

трансфери од комесаријата у 2021.год 6.210.000,00

наше учешће 1.190.000,00

укупно 12.395.000,00

Одлуком о буџету је већ планирано 1.000.000,00 динара тако да се овим ребалансом средства за избегла и расељена лица повећавају за 11.395.000,00 дин;

-позиција **34**, функција 130 Опште услуге, економска класификација 483 Новчане казне по решењу суда повећавају се за 7.000.000,00 динара за извршење судских решења и поравнања;

-позиција **35**, функција 130 Опште услуге, економска класификација 485 Накнада штете за повреде од стране државних органа повећава се за 1.000.000,00 динара за извршење поравнања која се закључују у Општинском правобранилаштву за уједе паса луталица;

-позиција **36-1**, функција 130 Опште услуге, економска класификација 515 Нематеријална имовина повећава се за 500.000,00 динара за набавку софтвера за рад писарнице у Општинској управи;

-позиција **37,** функција 130 Опште услуге, економска класификација 499 Текућа буџетска резерва средства се повећавају за 6.743.000,00 динара за непланиране и недовољно планиране расходе;

-позиција **41**, функција 160 Опште јавне услуге које нису класификоване на другом месту, економска класификација 422 Трошкови путовања повећана је за 10.000.000,00 динара за трошкове јавног превоза;

-позиција **51**, функција 451 Друмски саобраћај, економска класификација 425 Текуће поправке и одржавање повећана је за 2.000.000,00 динара за зимско одржавање путева;

-позиција **53**, функција 451 Друмски саобраћај, економска класификација 425 Текуће поправке и одржавање повећана је за 7.000.000,00 динара за крпљење ударних рупа на улицама и путевима;

-позиција **59**, функција 451 Друмски саобраћај, економска класификација 511 Зграде и грађевински објекти повећана је за 38.000.000,00 за реконструкцију и асфалтирање путне инфраструктуре на територији општине Пожега;

-отворена је нова позиција **59-1**, функција 452 Водени саобраћај, економска класификација 424 Специјализоване услуге у износу од 3.000.000,00 динара за одржавање водотокова другог реда. Средства се реализују преко ЈКП“Наш дом“ Пожега;

-позиција **62**, функција 474 Вишенаменски развојни пројекти, економска класификација 511 Зграде и грађевински објекти повећана је за 11.000.000,00 динара. Од овог износа 6.000.000,00 динара је пренето по завршном рачуну за 2020.годину за израду пројекта за трансфер станицу, а 5.000.000,00 динара је додато овим ребалансом за израду пројеката из разних области;

-позиција **65,** функција 510 Управљање отпадом, економска класификација 424 Специјализоване услуге повећана је за 500.000,00 за одржавање ратних војних меморијала;

-позиција **66-1**, функција 520 Управљање отпадним водама, економска класификација 511 Зграде и грађевински објекти повећана је за 15.600.000,00 динара за изградњу канализације Расна;

-позиција **67**, економска класификација 511 Зграде и грађевински објекти, која је намењена за изградњу водовода повећана је за 1.000.000,00 динара;

-позиција **72**, функција 760 Здравство некласификовано на другом месту, економска класификација 463 Донације и трансфери повећана је за 400.000,00 динара колико недостаје средстава за исплату накнаде за рад логопеду и офталмологу до краја године;

-позиција **81**, функција 912 Основно образовање, економска класификација 463 Донације и трансфери повећана је за 5.100.000,00 динара. Средства су намењена ОШ“Емилији Остојић“ и то 2.100.000,00 динара за опремање учионице у Горобиљу, а 3.000.000,00 динара за асфалтирање школског дворишта у Прилипцу;

-позиција **83**, функција 920 Средње образовање, економска класификација 463 Донације и трансфери повећана је за 500.000,00 динара за Гимназију „Свети Сава“ за обележавање јубилеја 100 година постојања;

-Народна библиотека, позиција **99**, функција 820 Услуге културе, економска класификација 423 Услуге по уговору повећана је за 45.000,00 динара;

-Народна библиотека, позиција **107**, функција 820 Услуге културе, економска класификација 424 Специјализоване услуге смањена је за 45.000,00 динара;

-Спортско културни центар, позиција **128**, функција 860 Рекреација, спорт, култура и вере, економска класификација 511 Зграде и грађевински објекти повећана је за 2.000.000,00 динара за завршетак радова на спортском терену за рукомет код градског базена;

-Дечји вртић, позиција **146-1**, економска класификација 511 Зграде и грађевински објекти повећана је за 3.600.000,00 динара и то 3.000.000,00 динара за реконструкцију кухиње у објекту „Бамби“ и 600.000, динара за недостајуће средства за постављање две модуларне учионице (радне собе) у објектима Дечјег вртића;

-Месне заједнице, позиција **148**, функција 160 Опште јавне услуге које нису класификоване на другом месту, економска класификација 421 Стални трошкови повећана је за 3.000,00 динара;

-Месне заједнице, отворена је нова позиција **149-1**, функција 160 Опште јавне услуге које нису класификоване на другом месту, економска класификација 424 Специјализоване услуге у износу од 30.000,00 динара;

-Месне заједнице, позиција **150**, функција 160 Опште јавне услуге које нису класификоване на другом месту, економска класификација 425 Текуће поправке и одржавање повећана је за 146.000,00 динара;

-Месне заједнице, позиција **151**, функција 160 Опште јавне услуге које нису класификоване на другом месту, економска класификација 426 Материјал повећана је за 10.000,00 динара;

-Месне заједнице, позиција **152**, функција 160 Опште јавне услуге које нису класификоване на другом месту, економска класификација 483 Новчане казне по решењу суда повећана је за 149.000,00 динара;

-Месне заједнице, позиција **153**, функција 160 Опште јавне услуге које нису класификоване на другом месту, економска класификација 511 Зграде и грађевински објекти смањена је за 72.000,00 динара;

-Туристичка организација, позиција **155**, функција 473 Туризам, економска класификација 423 Услуге по уговору повећана је за 300.000,00 динара за квалификационо предтакмичење младих трубачких оркестара за сабор у Гучи;

-Туристичка организација, позиција **157**, функција 473 Туризам, економска класификација 423 Услуге по уговору смањена је за 120.000,00 динара за инфо табле, паметну клупу и лед екране;

-Туристичка организација, позиција **162**, функција 473 Туризам, економска класификација 421 Стални трошкови повећана је за 60.000,00 динара;

-Туристичка организација, позиција **163**, функција 473 Туризам, економска класификација 422 Трошкови путовања повећана је за 60.000,00 динара;

У дискусији по овој тачки учествовали су и Драгомор Шојић који је изнео примедбу на ову одлуку, јер овим ребалансом није предвиђено издвајање средства за запошљавање васпитачица у вртићу и предшколској групи деце у школи у Здравчићиа и одборница Марија Јанковић која је похвалила овај ребаланс са позитивним освртом на улагање у инфраструктуру, реконструкцију путева као и водоводне и канализационе мреже.

Након закључења дискусије по овој тачки дневног реда за реч се јавила одборница Даниела Скоковић, али како је дискусија већ била закључена, председавајући одборници није дао реч.

Незадовољна овом одлуком председавајућег, одборница Даниела Скоковић је напустила седницу Скупштине у 10 часова и тридесет минута.

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **ОДЛУКУ О ТРЕЋЕМ РЕБАЛАНСУ БУЏЕТА ОПШТИНЕ ПОЖЕГА ЗА 2021. ГОДИНУ**, као у достављеном тексту.

**4**.

По овој тачки дневног реда у дискусији су учествовали одборници Младен Штулић, Милан Петровић, Марија Маркићевић, Драган Симовић и помоћник председника Дејан Петровић.

Одборник Младен Штулић је у свом излагању везаном за ову тачку дневног реда навео да у Одлуци о допуни Статута општине Пожега стоји да се ова допуна врши у циљу бржег и ефикаснијег одлучивања у овој области, а у наредном члану се каже да Општинско веће има право да одлучује о отуђењу, размени и давању у закуп непокретности која је у јавној својини Општине, одлучује о прибављању, коришћењу, управљању и располагању непокретностима које су у јавној својини Општини, а које користе органи Општине, јавна предузећа, месне заједнице, установе и друге организације чији је оснивач Општина, утврђује висину накнада за коришћење и закуп пословног простора, стамбених зграда, станова и гаража. Одборник је је нагласио да би њега као одборника интересовало, у ком се опсегу се налазе месечне накнаде за коришчење ових услуга и на основу чега се одређује висина закупа за објекте који се налазе у власништву општине Пожега. Друго што је одборник навео да би хтео да зна је податак које објекте општина Пожега издаје и да ли има у плану неке објекте или просторе купује или продаје. На крају свог излагања одборник је рекао да Удружење грађана чији је он члан сматра да би ово овлшћење требало да остане под окриљем Скупштине општине. Одборник је замолио да ако тачке 4 и 5 данашњег дневног буду изгласане, да извештај који за 6 месеци Општинско веће буде поднело Скупштини општине, тај извештај буде детаљан са свим цифрама о висини накнаде, за који временски период и којим физичким и правним лицима је омогућен закуп, продаја или куповина објеката.

Одборник Милан Петровић, изјавио је да има идентичан став као одборник Младен Штулић када је реч о Одлуци о допуни Статута општине Пожега и Одлуци о преносу овлашћења на Општинско веће општине Пожега и да је мишљења да је реч о изворним овлашћењима и да она нису у домену могућности да се преносе са Законодавног на Извршни орган. Одборник сматра да је дато образложење недовољно, јер се наводи да се ова одлука доноси ради бржег и ефикаснијег рада, а да се не наводи шта је било споро ни шта би било ефикасније. Такав начин рада неће бити транспарентан и као такав неће моћи доспети до јавности као и до контроле, што је контрапродуктивно, и за власт и за одборнике, сматра одборник. Из свега наведеног, наставио је одборник, странка Здрава Србија којој он припада, предлаже да се четврта и пета тачка данашњег дневног реда повуку и да се о њима не одлучује. Одборник је изнео мишљење да је незадовољан одлуком да се одборници Даниели Скоковић не да реч у трећој тачки дневног реда, због ригидног става да се баш у одређеном тренутку мора подићи рука да се одборници јаве за реч. Одборник сматра да је основно правило, да се омогући да се чује и друга страна.

Детаљно образложење по овој тачки дневног реда дао је помоћник председника општине, Дејан Петровић

Одборница Марија Маркићевић се захвалила помоћнику председника Дејану Петровићу на опширном образложењу, и поставила питање по ком критеријуму ће се одлучивати шта ће решавати Општинско веће, а шта ће ићи на седнице Скупштине, јер се по њемом мишљењу функција Скупштине дискредитује и све више овлашћења се преноси на извршну власт. Одборница се осврнула на члан 4. Устава Републике Србије у коме се каже , да пости извршна, законодавна и судска власт. Свака власт је независна и ова подела је направљена да би се смањила злоупетреба, док члан 28. Закона о локалниј самоуправи каже да је највиши орган општине, управо Скупштина општине, завршила је одборница.

Помоћник председника Дејан Петровић се јавио за реч и истакао да у члану 26. Закона о локалној самоуправи стоји који су органи локалне самоуправе, председник општине, Општинско веће, Скупштина општине и Општинска управа. У члану 27. став 10. Пише да то ради овлашћени орган. Овом допуном Статута и Одлукомо поверавању овлашћења, само се оставља опција као могућност да Општинско веће решава у наведеним ситуацијама које су дефинисане у члану 38. став 17. Сатута општине Пожега . закон о локалној самоуправи не третира ово питање, дакле није искључива надлежност Скупштине локалне самоуправе. Општинско веће је до сада јутврђивало предлог одлуке, па је потом та одлука ишла на седницу Скупштине. Много је целисходније да Општинска управа, односно надлежно Одељење за скупштинске и правне послове које по Одлуци о организацији Општинске управе и треба да ради нацрте одлука и да их шаље на Општинско веће. Да ли ће или не Општинско веће утврђивати предлоге одлука или ће их решавати, зависиће од тога колико се ради о озбиљним стварима. Тамо где долази до отуђења из јавне из јавне својине или прибављања у јавну својину, а процени се да извршни орган то може да уради, логично је да че он то и урадити да се не би чекало три месеца за рецимо један или два ара земљишта који се преносе или отуђују. Ради се и о томе да инвеститори неће да чекају, а много је таквих примера. Не постоји намера смањења овлашћења Скупштине.

Одборница Марија Маркићевић у другом јављању, истакла је да се у следећој тачки помиње земљиште месних заједница, изразила је бојазан да се не дође у ситуацију да један од ивститора не буде неко ко се бави истраживањем руде литијума.

Одборник Драган Симовић се обратио председавајућем и одборницима и изнео предлог да ако се нешто пребацује са Скупштине општине на Оштинско веће, потребно је тачно навести на шта се то односи, а до тада о овој тачки не треба одлучивати, завршио је одборник.

Председавајући, председник Скупштине Дејан Мркић, обратио се одборницима пре стављања ове тачке на гласање и образложио да сваки одборник има прилику да дискутује по свакој тачки дневног реда. Након што се расправа отвори, сви имају право да се јаве за реч и избесу своје мишљење и став о свакој тачки. Одборница Даниела Скоковић, за реч се јавила након закључења расправе иако је имала довољно времена да се јави док расправа није закључена као што су то учинили и други одборници, а све поштујући Пословник о раду Скупштине, завршио је председавајући.

Скупштина је већином гласова, пошто је “за” гласало 38 одборника, “против” шест, “уздржан” нико, остали нису гласали, усвојила **ОДЛУКУ О ДОПУНИ СТАТУТА ОПШТИНЕ ПОЖЕГА,** као у достављеном тексту.

5.

По овој тачки дневног реда за реч се јавио Милан Петровић који је на почетку излагања констатовао да је ова тачка дневног реда стављена на дневни ред у невреме, гледано процедурално. Претходна Одлука која се односи на допуну Статута, ступа на снагу осмог дана од дана објављивњја у Службеном лсту општине Пожега, до тада она се не може примењивати. Стављање на дневни ред ове тачке пре него што истекне осам дана од објављивања претходне, правно није исправно. Може се мењати одређени закон и могу се те промене и изгласати снагом квантитета, а не снагом суштине и може се и позвати се на њега и то би било правно исправно, али не би било суштински исправно. О овој тачки дневног реда може се разговарати так када Одлука о допуни статута постане правоснажна, а то је смог дана од дана објављивања у Службеном листу општине Пожега.

Одборник је истакао и да има примедбе на списак овлашћења која се преносе на Општинско веће општине Пожега, јер у Одлуци стоји да Скупштина општине преноси на Општинско веће право да одлучује, односно доноси акте одлучује о отуђењу, размени и давању у закуп непокретности која је у јавној својини Општине, одлучује о прибављању, коришћењу, управљању и располагању непокретностима које су у јавној својини Општини а које користе органи Општине, јавна предузећа, месне заједнице, установе и друге организације чији је оснивач Општина, утврђује висину накнада за коришћење и закуп пословног простора, стамбених зграда, станова и гаража. Одборник наводи да га је овај део у коме су набројане и месне заједнице, асоцирао на дискусију са претходне седнице Скупштине, јер се велики број парцела на којима се планира истраживање литијума управо налази у месним заједницама и да се на овај, како сматра одборник, заобилазни начин без довољно јавности, уђе у та истраживања, па је поставио питање зашто се баш у овом тренутку врши тај пренос овлашћења са Скупштине на Општинско веће, а 2019. године када је донет Статут, то није било потребно. Одборник сматра да је много непознаница везано за ову одлуку која могу неповољно да утичу на размишљања грађана. Лични став одборника по овој тачки је да пренос овлашћења не треба радити, а предлог Странке „Здрава Србија“ је да се ова тачка скине са данашњег дневног реда седнице.

Одборник Драган Симовић се јавио за реч и позвао одборнике да приликом гласања о овој одлуци добро размисле како ће гласати и предложио одборницима да ову тачку дневног реда не усвоје.

Одборник Небојша Лијескић је поставио питање делу опозиције, зашто сматрају да се у свему увек крије нека теорија завере и нагласио да су сви одборници са територије општине Пожега и да сигурно неће гласати на своју штету и за нешто што ће на било који народ угрозити овај народ, децу и себе. Рекао је да се тако нешто сигурно неће десити и да Општинско веће неће дозволити ништа што би штетило људима и природи и да ће он први изаћи из целе ове приче, ако се тако нешто буде десило.

Одборник Драган Симовић је у другом јављању рекао да се такво мишљење намеће јер је Општина Пожега у децембру 2019.године од Министарства рударства и енергетике добила информацију везану за истраживање литијума у овим крајевима, а да је објавила тек у овој години, због чега се грађани осећају незаштићено. Такође је истакао да објаве које се каче на општински сајт, велики део људи не прочита јер и нема интернет или не зна да га користи и да једини начин да сви људи информишу, објављивање на телевизији и радију, завршио је одборник.

Председавајући, председник Скупштине Дејан Мркић обратио се одборницима и рекао да не постоје никакве теорије завере и да се иза ове одлуке не крије ништа везано за истраживање литијума. Живимо у 21. веку, нагласио је председавајући, све се више тежи дигитализацији да би се олакшао приступ информацијама и скратило време да информације дођу до свих. Све што је на сајту, јавно је и сви имају увид у то. Ништа није сакривено, све је транспарентно, завршио је излагање председник Скупштине Дејан Мркић.

Скупштина је већином гласова, пошто је “за” гласало 35 одборника, “против” 6, “уздржан” нико, остали нису гласали, усвојила **ОДЛУКУ О ПРЕНОСУ ОВЛАШЋЕЊА НА ОПШТИНСКО ВЕЋЕ ОПШТИНЕ ПОЖЕГА**, као у достављеном тексту.

6.

Скупштина је већином гласова, пошто је “за” гласало 44 одборника, “против” нико, “уздржан” нико, остали нису гласали, усвојила **ОДЛУКУ О ИЗМЕНАМА И ДОПУНАМА ОДЛУКЕ О ПРАВИМА И УСЛУГАМА У СОЦИЈАЛНОЈ ЗАШТИТИ,**  као у достављеном тексту.

7.

Скупштина је већином гласова, пошто је “за” гласало 41 одборника, “против” нико, “уздржан” нико, остали нису гласали, усвојила **ОДЛУКУ О БОРАВИШНОЈ ТАКСИ,**  као у достављеном тексту.

8.

Скупштина је већином гласова, пошто је “за” гласало 41 одборник, “против” нико, “уздржан” нико, остали нису гласали, усвојила **ОДЛУКУ О ПРАВУ ПРЕЧЕ КУПОВИНЕ КП БР 22/1, 22/5 И 22/7, СВЕ КО ПОЖЕГА,**  као у достављеном тексту.

9.

Скупштина је већином гласова, пошто је “за” гласало 40 одборника, “против” 2, “уздржан” нико, остали нису гласали, усвојила **ОДЛУКУ О ОТУЂЕЊУ, РАЗМЕНИ, ПРИБАВЉАЊУ И ДАВАЊУ У ЗАКУП ГРАЂЕВИНСКОГ ЗЕМЉИШТА У ЈАВНОЈ СВОЈИНИ,** као у достављеном тексту.

10.

Скупштина је већином гласова, пошто је “за” гласало 40 одборника, “против” нико, “уздржан” нико, остали нису гласали, усвојила **ОДЛУКУ О УТВРЂИВАЊУ ДОПРИНОСА ЗА УРЕЂИВАЊЕ ГРАЂЕВИНСКОГ ЗЕМЉИШТА,**  као у достављеном тексту.

11.

Скупштина је већином гласова, пошто је “за” гласало 34 одборника, “против” нико, “уздржан” нико, остали нису гласали, усвојила **ОДЛУКУ О СПРОВОЂЕЊУ ЈАВНОГ КОНКУРСА ЗА ИЗБОР ДИРЕКТОРА ЈКП „НАШ ДОМ“ ПОЖЕГА,**  као у достављеном тексту.

**12.**

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **ИЗВЕШТАЈ О ПОСЛОВАЊУ ЈП „РЗАВ“ АРИЉЕ СА ФИНАНСИЈСКИМ ИЗВЕШТАЈЕМ ЗА 2020. ГОДИНУ,**  као у достављеном тексту.

**13.**

Скупштина је већином гласова, пошто је “за” гласало 37 одборника, “против” нико, “уздржан” нико, остали нису гласали, усвојила **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈП „РЗАВ“ АРИЉЕ -за период од 01.01.2021. до 31.03.2021. ГОДИНЕ,**  као у достављеном тексту.

**14.**

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **ОДЛУКУ О РАСПОДЕЛИ ДОБИТИ ПО РЕДОВНОМ ФИНАНСИЈСКОМ ИЗВЕШТАЈУ ЗА 2020. ГОДИНУ - ЈП „РЗАВ“ АРИЉЕ,**  као у достављеном тексту.

**15.**

Скупштина је већином гласова, пошто је “за” гласало 37 одборника, “против” нико, “уздржан” нико, остали нису гласали, усвојила **ИЗВЕШТАЈ НЕЗАВИСНОГ РЕВИЗОРА О РЕВИЗИЈИ РЕДОВНИХ ФИНАНСИЈСКИХ ИЗВЕШТАЈА ЗА 2020. ГОДИНУ ЈП „РЗАВ“ АРИЉЕ,**  као у достављеном тексту.

**16.**

Образложење по овој тачки дневног реда дао је в.д. директора ЈП „Развојна агенција“ Пожега Иван Бећић.

У дискусији по овој тачки дневног реда учествовали су Милан Петровић и Марија Маркићевић.

Скупштина је већином гласова, пошто је “за” гласало 37 одборника, “против” нико, “уздржан” нико, остали нису гласали, усвојила **ИЗВЕШТАЈ О РАДУ (ГОДИШЊИ И ПЕРИОДИЧНИ) ЗА 2020. ГОДИНУ ЈП „РАЗВОЈНА АГЕНЦИЈА“ ПОЖЕГА,**  као у достављеном тексту.

**17.**

Скупштина је већином гласова, пошто је “за” гласало 37 одборника, “против” нико, “уздржан” нико, остали нису гласали, усвојила **ИЗВЕШТАЈ О РАДУ СА ФИНАНСИЈСКОМ ИЗВЕШТАЈЕМ ЗА 2020. ГОДИНУ–ТУРИСТИЧКА ОРГАНИЗАЦИЈА ПОЖЕГА,** као у достављеном тексту.

**18.**

Скупштина је већином гласова, пошто је “за” гласало 37 одборника, “против” нико, “уздржан” нико, остали нису гласали, усвојила **ПРОГРАМСКИ ИЗВЕШТАЈ СА ФИНАНСИЈСКИМ ИЗВЕШТАЈЕМ О РАДУ ЗА 2020. ГОДИНУ – СКЦ ПОЖЕГА**  као у достављеном тексту.

**19.**

По овој тачки дневног реда у дискусији су учествовали Драган Симовић који је између осталог рекао да се за пољопривреду издваја недовољно средстава с обзиром да је ово пољопривредни крај и Славица Симовић која је похвалила достављени Програм.

Скупштина је већином гласова, пошто је “за” гласало 37 одборника, “против” 3, “уздржан” нико, остали нису гласали, усвојила **ПРОГРАМ ПОДРШКЕ ЗА СПРОВОЂЕЊЕ ПОЉОПРИВРЕДНЕ ПОЛИТИКЕ И ПОЛИТИКЕ РУРАЛНОГ РАЗВОЈА ЗА ОПШТИНУ ПОЖЕГА,**  као у достављеном тексту.

**20.**

Ова тачка дневног реда односи се на **ИЗВЕШТАЈ СКУПШТИНСКОГ САВЕТА ЗА УРБАНИЗАМ И СТАМБЕНО КОМУНАЛНЕ ДЕЛАТНОСТИ** и по овој тачки се неће гласати, а стављена је на дневни ред данашње седнице да би се одборници упознали са достављеним извештајем.

По овој тачки дневног реда није било дискусије.

**21.**

Aдминистративно мандатна Комисија је заседала 29.06.2021. године и предложила је Скупштини општине да донесе следећа **решења**:

**I**

**Раковић Ђурђу**, директору Центра за социјални рад Пожега, престаје радни однос дана 18.05.2021. године. До престанка радног односа дошло је услед смрти запосленог.

Скупштина је већином гласова, пошто је “за” гласао 41 одборник, “против” нико, “уздржан” нико, остали нису гласали, усвојила Решењекао у достављеном тексту.

**ИМЕНУЈЕ СЕ Слађана Стефановић**, дипл.педагог из Пожеге, за вршиоца дужности директора Центра за Социјални рад у Пожеги.

Скупштина је већином гласова, пошто је “за” гласао 41 одборник, “против” нико, “уздржан” нико, остали нису гласали, усвојила Решењекао у достављеном тексту.

**II**

**РАЗРЕШАВА СЕ** Иван Николић, члан Школског одбора Гимназије „Свети Сава“ Пожега испред локалне самоуправе,због поднете оставке.

Скупштина је већином гласова, пошто је “за” гласао 41 одборник, “против” нико, “уздржан” нико, остали нису гласали, усвојила Решењекао у достављеном тексту.

**Именује се** Марија Голубовић, за чланa Школског одбора Гимназије ’’Свети Сава’’ Пожега, испред локалне самоуправе

Скупштина је већином гласова, пошто је “за” гласао 41 одборник, “против” нико, “уздржан” нико, остали нису гласали, усвојила Решење**,** као у достављеном тексту.

**III**

**РАЗРЕШАВА СЕ** Иван Николић, члан Управног одбора Установе „Спортско-културни центар“ Пожега из реда запослених,због поднете оставке

Скупштина је већином гласова, пошто је “за” гласао 41 одборник, “против” нико, “уздржан” нико, остали нису гласали, усвојила Решењекао у достављеном тексту.

**Именује се** Жељко Диковић, за члана Управног одбора Установе „Спортско-културни центар“ Пожега из реда запослених.

Скупштина је већином гласова, пошто је “за” гласао 41 одборник, “против” нико, “уздржан” нико, остали нису гласали, усвојила Решење**,** као у достављеном тексту.

**IV**

**РАЗРЕШАВА СЕ** Властимир Боловић,члан Управног одбора Центра за Социјални рад испред локалне самоуправе

Скупштина је већином гласова, пошто је “за” гласао 41 одборник, “против” нико, “уздржан” нико, остали нису гласали, усвојила Решењекао у достављеном тексту.

**Именује се** Гордана Лијескић за члана Управног одбора Центра за Социјални рад испред локалне самоуправе.

Скупштина је већином гласова, пошто је “за” гласао 41 одборник, “против” нико, “уздржан” нико, остали нису гласали, усвојила Решење**,** као у достављеном тексту.

**22.**

На овој седници Скупштине постављена су два одборничка питања.

**Прво питање** поставили су, у писаној форми, одборници Марија Маркићевић, Драган Симовић и Милан Петровић и оно гласи: „Поштовани, захтевамо информацију о документацији коју сте примили од Министарства рударства и енергетике, а везано је за дозволу заистраживање литијума, бора и пратеће асоцијације елемената на подручју истражног простора Добриња. Захтевамо да нам се исти документ достави у што краћем року.“

**Друго питање** поставио је одборник Милан Петровић, а које се односи на јавни позив који је расписало Министарство рударства и енергетике, јединицама локалне самоуправе да се пријаве за субвенционисање енергетске ефикасности за грађане, које укључује енергетску обнову стамбених зграда, породичних кућа и станова. Одборник је поставио питање зашто локална самоуправа ове општине није послала пријаву за субвенционисање енергетске ефикасности, као што је то учинило 67 општина и градова Републике Србије, који су добили тражена средства.

Након постављеног питања, одборник је имао примедбу зашто му није одговорено на захтев који је упутила његова странка, а односи се на доделу канцеларијског простора странки „Здрава Србија“, како би одборници те странке могли да обављају своје одборничке дужности.

Одборнику је одговор на примедбу коју је изнео, дао Опшински првобранилац Миладин Филиповић који је рекао да је по налогу који је Општинско веће упутило Општинском правобранилаштву, да покрене поступак за исељење из просторија оних странака које немају своје представнике у локалној власти. Општинско правобранилаштво је послало опомене свима који треба да се иселе из тих просторија. По омени је једино поступио СП „Двери“, а за остале је у току судски поступак.

Седница је завршена у 11.50 часова.

**Записничар,**

**ПРЕДСЕДНИК**

***Лела Богдановић* СКУПШТИНЕ ОПШТИНЕ**

***Дејан Мркић***