На основу члана 32. став 1. тачка 6. Закона о локалној самоуправи („Службени гласник РС''. број 129/2007, 83/2014,-др.закон ...47/2018), члана 2. став 1. Одлуке о одређивању носиоца искључивог права за обављање комуналне делатности на територији општине Пожега за 2021. годину (''Сл.лист општине Пожега'', бр. 10/20) и члана 38. и 113. Статута општине Пожега ( „Службени лист општине Пожега “, бр. 1/19), Скупштина општине Пожега, на седници одржаној \_\_\_\_\_\_\_\_\_\_\_ 2021. године, доноси

**О Д Л У К У**

**I**

ОВЛАШЋУЈЕ СЕ Јавно комунално предузеће „ Наш дом “ Пожега да спроведе поступак јавне набавке радова – изградња канализације у месној заједници Расна.

**II**

Јавно комунално предузеће „Наш Дом“ ће спровести поступак јавне набавке ,донети одлуку о покретању поступка до уговарања набавке, одредити надзорни орган, пратити реализацију уговора и плаћати рачуне, односно привремене и окончане ситуације.

**III**

Овлашћује се председник општине Пожега, да са Јавно комуналним предузећем „Наш дом“ закључи уговор о регулисању међусобних права и обавеза из члана 2. Ове одлуке.

**IV**

Јавно комунално предузеће „Наш дом“ је обавезно да, сходно реализацији уговора из става 3. ове Одлуке, на основу привремених и окончаних ситуација, поднесе захтев за трансфер средстава општини Пожега, као и да доставља месечни извештај о реализацији уговора .

**01** **Број : 011 - / 2021**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

**Дејан Мркић**