

**ЛОКАЛНИ АКЦИОНИ ПЛАН ЗАПОШЉАВАЊА**

**ОПШТИНЕ ПОЖЕГА**

**ЗА 2021 .ГОДИНУ**

**САДРЖАЈ:**

1. **УВОД 3**
2. **АНАЛИЗА СТАЊА 3**
   1. **АДМИНИСТРАТИВНИ И ГЕОГРАФСКИ ПОЛОЖАЈ 3**
   2. **ДЕМОГРАФСКИ ПОДАЦИ 4**
      1. **СТАНОВНИШТВО 4**
      2. **СТАРОСНО-ПОЛНА СТРУКТУРА 6**
      3. **ЕКОНОМСКА СТРУКТУРА СТАНОВНИШТВА ...........................................6**
   3. **ОБРАЗОВНА СТРУКТУРА 6**
      1. **ОСНОВНА ШКОЛА „ЕМИЛИЈА ОСТОЈИЋ“ 8**
      2. **ОСНОВНА ШКОЛА „ПЕТАР ЛЕКОВИЋ“ 8**
      3. **ГИМНАЗИЈА „СВЕТИ САВА“ 8**
      4. **ПОЉОПРИВРЕДНА ШКОЛА СА ДОМОМ УЧЕНИКА**

**„ЉУБО МИЋИЋ“ 10**

* + 1. **ТЕХНИЧКА ШКОЛА 12**
  1. **ЕКОНОМСКА СИТУАЦИЈА 15**
     1. **ПРИВРЕДА 15**
     2. **РАЗВОЈ МСП И ПРЕДУЗЕТНИШТВА 17**
  2. **НЕЗАПОСЛЕНОСТ 18**
     1. **ЛИЦА КОЈА ТРАЖЕ ЗАПОСЛЕЊЕ ПО ПОЛУ И ГОДИНАМА**

**СТАРОСТИ 18**

* + 1. **ЛИЦА КОЈА ТРАЖЕ ЗАПОСЛЕЊЕ ПО ПОЛУ И СТЕПЕН**

**СТРУЧНЕ СПРЕМЕ 19**

* + 1. **НЕЗАПОСЛЕНА ЛИЦА ПРЕМА ТРАЈАЊУ НЕЗАПОСЛЕНОСТИ, ПОЛУ**

**И ОПШТИНАМА НА КРАЈУ ДЕЦЕМБРА 2021. 20**

1. **ЦИЉЕВИ И ПРИОРИТЕТИ ПОЛИТИКЕ ЗАПОШЉАВАЊА 21**
2. **ПРОГРАМИ И МЕРЕ ПОЛИТИКЕ ЗАПОШЉАВАЊА 22**
   1. **ЈАВНИ РАДОВИ 23**
3. **СРЕДСТВА ЗА РЕАЛИЗАЦИЈУ МЕРА 24**
4. **НОСИОЦИ ПОСЛОВА, ПРАЋЕЊЕ И ОЦЕНА ЕФЕКАТА ЛАПЗ-а 24**
5. **ТАБЕЛАРНИ ПРИКАЗ ЛАПЗ-а ЗА 2019. ГОДИНУ 26**
6. **УВОД**

Националном стратегијом запошљавања за 2021. годину у контексту смерница и препорука Стратегије Европа „2021“ за послове и раст стратешких опредељења даље изградње и развоја Републике Србије, уз уважавање карактеристика националног тржишта рада утврђено је као основни циљ политике запошљавања, да се у Републици Србији до краја 2021. године успостави ефикасан, стабилан и одржив тренд раста запослености и да се политика запошљавања као и институције тржишта рада потпуно ускладе са тековинама ЕУ.

Национална стратегија запошљавања се операционализује кроз Национални акциони план запошљавања за 2021. годину који представља основни инструмент спровођења активне политике запошљавања на годишњем нивоу, а дефинише циљеве и приоритете политике запошљавања и утврђује програме и мере које ће се реализовати.



Национални акциони план запошљавања за 2021. годину („„Сл. гласник РС” број 120/2017) и Закон о запошљавању и осигурању за случај незапослености („Службени гласник РС“, број 36/09, 88/10, 38/15и 113/2017) представљају правни основ за утврђивање **Локалног акционог плана запошљавања општине Пожега за 2021. годину** (у даљем тексту ЛАПЗ). При изради ЛАПЗ-а узети су у обзир циљеви, приоритети и смернице Стратегије развоја општине Пожега за период 2016-2021. године.

ЛАПЗ представља основни инструмент спровођења активне политике запошљавања на подручју општине Пожега у 2021. години и њиме се дефинишу циљеви и приоритети политике запошљавања и утврђују програми и мере који ће се реализовати, како би се достигли постављени циљеви и омогућило одрживо повећање запослености у општини.

У поступку дефинисања и израде ЛАПЗ-а учествовали су Одељење за привреду и локални економски развој Општинске управе Пожега и Национална служба за запошљавање – испостава Пожега, док ће саму реализацију пратити Савет за запошљавање општине Пожега.

1. **АНАЛИЗА СТАЊА**
   1. Административни и географски положај

Општина Пожега се налази у Западној Србији, у пространој котлини која представља најплоднији и истовремено најнижи део Златиборске области (надморска висина је 312 метара), обухвата површину од 426,5 км2, има 42 насеља и 55 катастарских општина са 29.638 становника према попису из 2011. године. Према административној подели припада Златиборском управном округу. Граничи се са општинама Ужице и Косјерић на западу, са општином Ариље на југу, на северу је општина Мионица, а на истоку општине Горњи Милановац, Чачак и Лучани. Пожега је значајна саобраћајна раскрсница друмског и железничког саобраћаја. Пожега се налази на магистралном путу М-5 Београд- Црна Гора и удаљена је од Београда 180 км. Тренутно се гради ауто пут Београд-Јужни Јадран коридор 11 (ауто пут Е-75), који према пројекту пролази поред Пожеге, а релативно близу су и два мања аеродрома: Поникве код Ужица (удаљеност 41км) и Лађевци(60 км) код Краљева. Кроз Пожегу такође пролази магистрална пруга Београд-Бар,крак пруге према Краљеву и регионални пут Ваљево-Ивањица. У Пожеги се налази највећа ранжирна станица на прузи Београд - Бар.



Карта Р. Србије, Просторна мапа организационо груписаних сеоских заједница (МЗ) , Општина Пожега

* 1. Демографски подаци
     1. ***Становништво***

Општина Пожега се налази у Златиборском управном округу, територијално је организована у 42 насеља и обухвата површину од 426,5 км². У Пожеги, према последњем попису становништва из 2011. године, живи 29.638 становника. Густина насељености износи 69,5 становника на км² што је мање од републичког просека. Према последњем попису из 2011. године број становника у општини Пожега варира од 106 колико живи у Мађеру до 13.153 у Пожеги. У Пожешкој општини живи 10,3% становништва Златиборског округа и 0,4% становништва Републике Србије.

Од првог послератног пописа до данас кретање становништва општине Пожега карактерише пораст до 1981. након чега почиње опадање броја становника. Исти период карактерише интензиван пораст броја градског становништва до 1981. након чега се пораст наставља слабијим интензитетом и континуирано опадање броја сеоског становништва. Последњи међупописни период карактерише стагнација градског становништва.

Кретање броја становника од 1948-2011. године

Извор: Попис становништва 2011. године, књига 20

Од 29.638 становника у градском насељу живи 13.153 тј. 44,38%, а у сеоским насељима 16.485 тј. 55,62% становништва. Ни једно сеоско насеље у последњем међупописном периоду не бележи раст броја становника, а од 1948-2002. само Висибаба и Расна бележе пораст. Од 1948-2011. број становника се смањио са 31.014 на 29.638 или за 4,43%.

У последњем међупописном периоду од 2002-2011., број становника општине Пожега се смањио са 32.293 на 29.638 или за 2655 становника, смањујући се просечно годишње за 295 становника уз индекс раста 91,7. У истом периоду се број становника у градском насељу смањио са 13.206 на 13.153 тј. за 53 што је просечно годишње смањење од 5,8 становника уз индекс раста 99,6. Кретање броја становника у сеоским насељима показује интензиван пад тј. број становника се од 2002-2011. смањио са 19.087 на 16.485 тј. за 2.602, просечно годишње за 289 уз индекс раста 86,3. На основу најновијих расположивих података из виталне статистике број становника се у 2014. години смањио за 270. На то је првенствено утицао негативан природни приштај, а знатно мање негативан миграциони салдо. Стопа просечног годишњег раста као релативна мера која показује колико нових становника у току једне године долази на 1000 становника укупне популације средином међупописног периода је негативна и за 2014. годину износи -9,52‰.

Пројектован број становника за 2041. годину је 23.647 (средња варијанта, нулти миграциони салдо) односно 22.520 (средња варијанта са миграцијама). Према попису становништва из 2011. године просечна величина домаћинства у општини Пожега је 3,02 члана и то у градском насељу 2,98 а у сеоским 3,05. Виша је од републичког просека (2,88) и нешто нижа од просека за Златиборски округ (3,03). Насеље са најмањом просечном величином домаћинства је Сврачково (2,11) а са највећом Табановићи (3,72). На нивоу општине најзаступљенија су двочлана, а најмање заступљена петочлана домаћинства. Висок је удео од 20,64% самачких домаћинстава што указује на све интензивније старење популације. Алармантна је ситуација у појединим сеоским насељима где удео самачких домаћинстава прелази 30%. Највиши удео самачких домаћинстава је у Јелен Долу (42,5%) а велики је број сеоских насеља у којима је тај удео већи од 30%.

* + 1. ***Старосно-полна структура***

Главне карактеристике старосно полне структуре произилазе из удела појединих генерација у укупном становништву. Према резултатима пописа из 2011. године у општини Пожега најмлађи контингент становништва у укупном становништву учествује са 18,85%, а учешће младих је веће у градском насељу. Удео млађег средовечног становништва је већи у градском насељу. Промене које су настале у односу на претходни попис огледају се у виду изједначеног удела старијег средовечног и повећаног удела старих. 27,11% укупног становништва Пожеге је старије од 60 година. У најстаријој старосној групи се уочавају велике разлике у уделу мушког и женског становништва што је у вези са дужим очекиваним трајањем живота женског становништва. Сходно повећаном уделу старог и смањеном уделу младог становништва повећане су и вредност индекса старења са 1,19 у 2002. на 1,44 у 2011. години.

Просечна старост становништва општине Пожега према подацима пописа становништва из 2011. године износи 44,1 година и то 41,4 у градском и чак 46,5 година у сеоским насељима. Просечна старост је виша у односу на просек за Републику Србију (42,2) и Златиборски округ (42,3). На основу просечне старости становништва види се да се наша општина налази у стадијуму најдубље демографске старости (гранична вредност је 43 године). Градско становништво је нешто млађе па се налази у стадијуму дубоке демографске старости.

* + 1. ***Економска структура становништва***

Економска структура становништва је најважнија структура са становишта економског развоја која представља индикатор друштвеног и привредног развитка. Укупно становништво се према критеријуму активности дели на три групе:

- активно становништво или радна снага

- лица са личним приходом и

- издржавана лица.

На подручју општине Пожега од 2002-2011. године удео активног становништва се смањио са 49,5% на 45,9%, с тим што је дошло до интензивног смањења опште стопе активности женског становништва са 45,9% на 38,3% док се општа стопа активности мушкараца незнатно смањила (са 54,6% на 53,8%). Удео лица са личним приходом порастао је са 19,2% на 22,2%, а удео издржаваног смањен са 31,2% на27,7%. С обзиром на то да међу издржаваним становништвом доминира младо становништво предшколског и школског узраста, вредности њиховог удела указују на све ниже стопе наталитета. Разлике у полној структури издржаваног становништва израженије су у сеоским насељима што је последица мање активности женског становништва у селима, односно већег удела домаћица у издржаваном становништву.

* 1. Образовна структура

Образовна структура становништва је индикатор писмености и степена завршеног образовања становништва.

Анализа образовне структуре становништва обухвата становништво старо 15 и више година. У сеоским насељима изражена је велика разлика у учешћу мушкараца и жена у најнижим категоријама школске спреме, што се може приписати високом уделу контингента старијих жена, али и због запостављања образовања женске деце. Велика је диференцијација у нивоу образовања између градских и сеоских насеља, где градска насеља имају повољнију образовну структуру управо због већег удела младог становништва. Код лица са вишом и високом стручном спремом се не уочавају битне разлике у уделу мушког и женског становништва.

Према подацима последњег пописа становништва у општини Пожега доминантна категорија су лица за завршеном средњом школом (49%). Образовну структуру у односу на претходне пописне године карактерише смањен удео лица без школске спреме и лица са основном школом, док се удео високообразованих повећава (5,8% са завршеном високом школом). Што се удела високообразованих становника наше општине тиче, нешто је нижи од просека за Златиборски округ (6,5%) и знатно нижи од Републичког просека (10,6%). Удео лица без школске спреме износи 3,04%.

Образовање на подручју општине Пожега реализује се преко образовних институција: једне предшколске установе, две матичне основне школе и средњих школа (гимназија, техничка школа и пољопривредна школа).

|  |  |  |  |  |  |  |
| --- | --- | --- | --- | --- | --- | --- |
|  | **Попис 2002.** | | | **Попис 2011.** | | |
| **укупнo** | младићи | девојке | **укупнo** | младићи | девојке |
| Укупно становништво 15 и више година | 27.472 | 13.405 | 14.067 | 25.762 | 12.482 | 13.280 |
| Без школске спреме | 1.728 | 232 | 1.496 | 784 | 75 | 709 |
| Непотпуно основно образовање | 5.950 | 2.600 | 3.350 | 3.897 | 1.480 | 2.417 |
| Основно образовање | 6.720 | 3.256 | 3.464 | 5.841 | 2.756 | 3.085 |
| Средње образовање | 11.090 | 6.231 | 4.859 | 12.634 | 6.935 | 5.669 |
| Више образовање | 854 | 455 | 399 | 1.054 | 502 | 552 |
| Високо образовање | 961 | 541 | 420 | 1.488 | 706 | 782 |
| Непознато | 169 | 90 | 79 | 64 | 28 | 36 |

*Табела 11*: Структура становништава старог 15 година и више према школској спреми и писмености /попис 2011, Републички завод за статистику

**Неписмена лица** - према попису из 2011. године, 550 лица је регистровано као неписмено, односно 2,03% становништва. Од тога неписмених младих узраста од 10-14 година регистровано је 3, младих узраста од 15-19 година регистровано је 3, док је неписмених младих узраста од 20-34 године регистровано 13. Удео неписменог становништва бележи константан пад и достигао је ниво повољнији од Округа и централне Србије. Преко 85% неписмених на територији општине чине жене старије од 65 година. Међутим, образовна структура у Општини је и даље испод нивоа који бележи Златиборски округ и знатно испод нивоа централне Србије.

Када су у питању подаци о компјутерској писмености на нивоу Златиборске области, 57,21% становништва се изјаснило као компјутерски неписмено, док делимично познавање рада на рачунару има 14,65% становништва, а 28,14% чине лица која су се изјаснила да су компјутерски писмена. Када су питању компјутерски неписмена лица 52,71% чине жене, а 47,29% мушкарци.

* + 1. ***Основна школа „Емилија Остојић“***

ОШ ,,Емилија Остојић“ је једна од две основне школе у граду. У њеном саставу се налази 8 издвојених одељења, по месним заједницама и селима општине Пожега, од којих су (Доња Добриња, Средња Добриња, Горња Добриња, Прилипац, Роге, Лопаш, Горобиље, Пилатовићи). Укупан број ученика износи 856, од чега 727 у матичној школи и 129 у подручним одељењима. Број запослених на неодређено време је 105, од тога предметне наставе 61, разредне наставе укупно 27, од чега су 2 наставника разредне наставе у продуженом боравку, домара 2, ложача 2, управа, администрација, ПП служба броји 11 запослених. На одређено време запослених је 31. У оквиру матичне школе постоје 4 зграде, укупне површине 2300м2, од којих су три намењене настави, а трећа је фискултурна сала.

* + 1. ***Основна школа „Петар Лековић“***

ОШ „Петар Лековић“ је једна од две основнe школe у граду. У саставу матичне школе је девет издвојених одељења са наменским школским зградама и пратећим објектима: Глумач, Засеље, Здравчићи, Висибаба, Јежевица, Душковци и Тометино Поље. Издвојена одељења Честобродица, Узићи, Милићево Село и Годовик су без ученика и ту се не изводи настава. Укупан број ученика износи 910. Укупан број запослених је 123, од тога број наставног особља разредне наставе је 28, а предметне наставе 56. Матична школа има две зграде: „малу“, у којој се изводи настава за млађе разреде, површине 815 m2 и „велику” за старије разреде, површине 3644 m2 и спортске терене, површине 2238 m2.

* + 1. ***Гимназија „Свети Сава“ Пожега***

Пожешка Гимназија своју делатност обавља од 1921. год., и стекла је богату репутацију захваљујући својој традицији дугој 98 година и бројним признањима.

1990. год. издваја се из Образовног центра, и од 1991. год. обавља делатност као посебна установа средњег образовања, и добија назив Гимназија „Свети Сава“ Пожега.

Данас, Гимназија обавља делатност општег средњег образовања према наставном плану и програму друштвено – језичког, природно – математичког, смер обдарени ученици у рачунарској гимназији и смер ученика са посебним способностима за рачунарство и информатику.

У шк. 2019/20. год. настава се одвија у 16 одељења, и то 8 одељења друштвено – језичког смера, 4 одељења природно – математичког смера, 2 одељењa ученика са посебним способностима за рачунарство и информатику и 2 одељења обдарених ученика у рачунарској гимназији.

БРОЈНО СТАЊЕ УЧЕНИКА И ОДЕЉЕЊА У ШКОЛСКОЈ 2020/2021. ГОД.

|  |  |  |  |  |  |  |  |
| --- | --- | --- | --- | --- | --- | --- | --- |
| Подручје рада | Образовни профил: | Разред и одељење | Број ученика | | | | |
| Укупно | | М | Ж | |
| Гимназија | Друштвено – језички  смер | I1 | 30 | | 5 | 25 | |
| I2 | 30 | | 6 | 24 | |
| II1 | 30 | | 8 | 22 | |
| II2 | 27 | | 4 | 23 | |
| III1 | 30 | | 5 | 25 | |
| III2 | 28 | | 5 | 23 | |
| IV1 | 27 | | 4 | 23 | |
| IV2 | 30 | | 14 | 16 | |
| **Укупно** | | **232** | **51** | **181** | |
| Природно- математички смер | I3 | 29 | | 9 | 20 | |
| II3 | 33 | | 9 | 24 | |
| III3 | 33 | | 12 | 21 | |
| IV3 | 27 | | 10 | 17 | |
| **Укупно** | **122** | | **40** | **82** | |
| Ученици са посебним способностима за рачунарство и информатику | I4 | 16 | | 12 | 4 | |
| I5 | 16 | | 10 | | 6 |
| II4 | 21 | | 17 | 4 | |
| III4 | 22 | | 16 | 6 | |
| IV4 | 18 | | 15 | 3 | |
| **Укупно** | **93** | | **70** | **23** | |
| **Укупно у свим одељењима** | | **447** | | **161** | **286** | |

У Гимназији је запослено 50 радника, од тога 42 у настави.

МАТЕРИЈАЛНО-ТЕХНИЧКИ И ПРОСТОРНИ УСЛОВИ РАДА

Просторни услови рада:

* Број кабинета 5
* Број учионица опште намене 13
* Информатички кабинет:
  + Гимназија располаже са два кабинета за рачунарство и информатику чија је опремљеност на веома високом нивоу. Кабинети су опремљени са укупно 42 рачунара (по 20 за ученике и по 1 за наставника), 2 штампача, 2 скенера, 2 видео пројектора (по 1 у сваком кабинету). Намештај у кабинетима је наменски израђен за потребе кабинета, према просторним и техничким условима у самим кабинетима и састоји се од по 8 клупа и катедре у сваком кабинету. Клупе су пројектоване за по два или три рачунара и са по 4 или 6 места за седење ученика. Таква концепција омогућава да у кабинету број ученика по рачунару не прелази два, а у случају када је одељење подељено у групе, сваки ученик ради самостално на рачунару. Кабинети су опремљени и белим таблама и зидним платном за пројекцију слике са пројектора. Пројектори су фиксирани на наменске држаче на таваници кабинета. Рачунари су умрежени коришћењем мрежних свичева унутар сваког кабинета, а свичеви међусобно повезани са рутером. Приступ Интернету остварује се путем два АДСЛ прикључка и једног прикључка оптичким каблом.У школи постоји бежична рачунарска мрежа. Електрична мрежа у кабинетима је усклађена са бројем рачунара а сви кабловски разводи, електрични и рачунарски су изведени назидним инсталацијама што омогућава безбедну употребу кабинета.
* Фискултурна сала:
* Добро опремљена фискултурна сала, димензија 16 x32 м . У склопу сале, постоје две свлачионице са туш- кабинама.
* Спортски терени:
* Школара сполаже са шест отворених асфалтираних терена (по два за мали фудбал и рукомет, одбојку и кошарку) који су санирани и на којима су замењене све конструкције. Постоје три тенискa терена са подлогом од шљаке.
* Око терена се налази атлетска стаза дужине 340 метара
* Библиотека:
* Књижни фонд је 19390 наслова књига, претежно школске лектире, белетристике, али и стручних књига
* У склопу библиотеке је и читаоница намењена за раду ченика.
* У библиотеци била су ангажована два библиотекара са одговарајућим процентом радног времена
* Простори за реализацију ваннаставних активности (нпр: ученички парламент, простор за родитеље)
* С обзиром на то да зграду делимо са другом школом, просторни проблем постоји. Услед недостатка адекватне просторије као решење за рад Ученичког парламента привремено је оспособљена припремна просторија у склопу специјализоване учионице где се налази један рачунар за потребе ученика .
* За пријем родитеља постоји импровизовани простор (сто и две фотеље) у углу ходника
* Школа не поседује службени ауто.
  + 1. ***Пољопривредна школа са домом ученика „Љубо Мићић“***

Пољопривредна школа ЉубоМићић је основана 1956.године. Основна делатност школе је  средње стручно образовање у области пољопривреде, производње и прераде хране у  трогодишњем и четворогодишњем трајању.

У школској 2020/21. години Школу је похађало 287 ученика у 15 одељења, а наставу је реализовало 43 Наставника.

У склопу школе је и Дом за ученике. Дом располаже са три објекта намењена за смештај ученика и капацитетом од 41 собе. На смештај и исхрану Дом прима 200 ученика, а на пословима васпитног рада ангажовано је шест васпитача.

   Број ученика према подручјима рада у пољопривредној школи „Љубо Мићић“ , на крају школске 2020/21. година

|  |  |  |  |
| --- | --- | --- | --- |
| **Подручје рада** | **Образовни профил:** | **Разред и одељење** | **Број ученика** |
| **Пољопривреда, производња и прерада хране** | Прехрамбени техничар (Д) | I1 | 16 (2 ИОП) |
| Ветеринарски техничар | I 2 | 16 |
| Пекар | I 3 | 12 (1ИОП) |
| Месар | I 3 | 7 |
| Руковалац – механичар пољоприведне технике | I 4 | 11 |
| Пољопривредни техничар | II1 | 15 |
| Ветеринарски техничар | II 2 | 20 |
| Пекар | II 3 | 10 (1 ИОП) |
| Месар | II 3 | 5 |
| Цвећар-вртлар | II 4 | 6 (1 ИОП) |
| Руковалац – механичар пољопривредне технике | II 4 | 10 |
| Пољопривредни техничар | III1 | 22 |
| Ветеринарски техничар | III 2 | 27 |
| Пекар | III 3 | 10 (2 ИОП) |
| Месар | III 3 | 5 |
| Цвећар-вртлар | III 4 | 10 (1 ИОП) |
| Руковалац – механичар пољопривредне технике | III 4 | 9 |
| Оператер у прехрамбеној индустрији | III 5 | 14 (1 ИОП) |
| Пољопривредни техничар | IV1 | 20 |
| Ветеринарски техничар | IV2 | 24 |
| Укупно | 15 | 269  (9 ИОП) |

***Техничка школа***

## Техничка школа у Пожеги основана је 1990. године. Школа образује кадар за 5 верификованих подручја рада: машинство и обрада метала (5 профила), економија, право и администарција, геологија, рударство и металургија, трговина, угоститељство и туризам, у трогодишњем и четворогодишњем школовању. Школу похађа 489 ученика. У оквиру школе ради Регионални центар за образовање одраслих, једина таква установа у Западној Србији коју је акредитовало Министарство просвете, науке и технолошког развоја. Регионални центар ради од 2011. године и у сарадњи са релевантним институцијама на локалном и регионалномнивоу врши преквалификацију и доквалификацију одраслих у складу са потребама привреде на регионалномнивоу. Бројно стање ученика по подручјима рада, образовним профилима, страним језицима и полу у школској 2020/2021 години:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Одељење | Образовни профил | Ст.ст.спреме | Број ученика | | | П О Л | | изборнипредмет | | | Страни језик | | |
| М Ж | | В Г | | | Е | Ф | Р |
| I-1 | техничар мехатронике | IV | | 30 | 28 | | 2 | | 12 | 18 | 30 | / | / |
| I-2 | Техничар за компјутерско управљање (CNC) машина | IV | | 30 | 26 | | 4 | | 14 | 16 | 30 | / | / |
| I-3 | бравар-заваривач | III | | 21 | 21 | | / | | 13 | 8 | 21 | / | / |
| I-4 | комерцијалиста | IV | | 30 | 13 | | 17 | | 17 | 13 | 30 | 25ф2и3р | / |
| I-5 | туристичко-хотелијерски техничар | IV | | 29 | 16 | | 13 | | 20 | 9 | 29 | 26ф3и-р-н | / |
| I РАЗРЕД | | | | 140 | 104 | | 36 | | 76 | 64 | 140 | 51ф5и3р |  |
| II-1 | техничар мехатронике | IV | | 30 | 29 | | 1 | | 26 | 4 | 30 | / | / |
| II-2 | тех. за компјутерско управљање | IV | | 30 | 27 | | 3 | | 24 | 6 | 30 | / | / |
| II-3 | Механичар моторних возила/бравар -заваривач | III | | 27(12)15 | 26 | | 1 | | 17 | 10 | 27 | / | / |
| II-4 | комерцијалиста | IV | | 32 | 10 | | 22 | | 24 | 8 | 32 | 18и14ф | / |
| II-5 | Туристичко хотелијерски техничар | IV | | 28 | 9 | | 19 | | 16 | 12 | 28 | 11ф17и | / |
| II РАЗРЕД | | | | 147 | 101 | | 46 | | 107 | 40 | 147 | 25ф35и | / |
| III-1 | техничар мехатронике | IV | | 31 | 29 | | 2 | | 18 | 13 | 31 | / | / |
| III-2 | тех. за компјутерско управљање(ЦНЦ) машина | IV | | 29 | 22 | | 7 | | 24 | 5 | 29 | / | / |
| III-3 | Маханичар моторних возила | III | | 15 | 15 | | / | | 13 | 12 | 15 | / | / |
| III-4 | Бравар-заваривач | III | | 17 | 17 | | / | | 11 | 6 | 17 | / | / |
| III-5 | комерцијалиста | IV | | 31 | 10 | | 21 | | 26 | 5 | 31 | 2ф1и | 26ш2р |
| III-6 | Туристичко хотелијерски техничар | IV | | 30 | 6 | | 24 | | 23 | 7 | 30 | 13ф | 17ш |
| III РАЗРЕД | | | | 153 | 99 | | 54 | | 115 | 38 | 153 | 15ф1и | 43ш2р |
| IV-1 | Техничар мехатронике | IV | | 28 | 27 | | 1 | | 18 | 10 | 28 | / | / |
| IV-2 | Техничар за компјутерско управљање(ЦНЦ)машина | IV | | 26 | 19 | | 7 | | 20 | 6 | 26 | / | / |
| IV-3 | Трговински техничар | IV | | 20 | 5 | | 15 | | 17 | 3 | 20 |  |  |
| IV -4 туристичкоХотелијерски тех. IV | | | | 29 | 9 | | 20 | | 29 | / | 29 | 1ф1и | 29и |
|  | | | | 103 | 60 | | 43 | | 84 | 19 | 103 | 1ф1и | 29и |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| укупно | 27,15 ученика по одељењу | 543 | 364 | 179 | 382 | 161 | 543 | 92 ф42и | 43ш29и2р |

* 1. Економска ситуација

Према Уредби о утврђивању јединствене листе развијености региона и јединица локалне самоуправе за 2014. годину, општина Пожега спада у другу групу, коју чине 34 јединице локалне самоуправе чији је степен развијености у распону од 80% до 100% републичког просека.Структуру привреде Пожеге највећим делом чини приватни сектор и то кроз прерађивачку индустрију са једне и пољопривреду са друге стране.

Просечна нето зарада по запосленом у Oпштини исплаћена у октобру 2017. године износила 34.977,00 динара, док је просечна нето зарада по запосленом у општини Пожега исплаћена у октобру 2019. износила 43.225,00 динара (подаци Републичког завода за статистику).

**Просечна нето зарада у Пожеги по годинама**

|  |  |  |  |  |  |
| --- | --- | --- | --- | --- | --- |
| **2013. година** | **2014. година** | **2015.година** | **2016.година (октобар)** | **2017.година**  **(октобар)** | **2019.година**  **(октобар)** |
| 34.422,00 | 33.974,00 | 33.455,00 | 33.430,00 | 34.977,00 | 43.225,00 |

*Извор: РЗС*

* + 1. ***Привреда***

У општини послује 281 предузећа. Структура предузећа дата је у следећој табели, из које се види да доминирају мала и микро предузећа са уделом од 98.58%:

|  |  |  |
| --- | --- | --- |
| **Врста предузећа** | **Број** | **Удео у %** |
| Средња предузећа | 4 | 1.42 |
| Мала предузећа | 52 | 18.51 |
| Микро предузећа | 225 | 80.07 |
| **УКУПНО** | **281** | **100** |

Учешће предузећа по величини (извор: АПР)

На територији општине Пожега укупно је запослено 7.610 лица, од тога код правних лица и предузетника запослено је 7.195 лица, а регистрованих пољопривредника је 419.

|  |  |  |
| --- | --- | --- |
| **Место рада** | **Број запослених** | **% у односу на укупан број запослених** |
| Правна лица | 5.431 | 71.37 |
| Предузетници | 1.764 | 23.18 |
| Број регистрованих пољопривредника | 415 | 5.45 |
| **УКУПНО:** | **7.610** | **100** |

*Запослени на територији општине Пожега у 2016. (извор:РПК Ужице)*

Најзначајнија и најзаступљенија привредна грана је прерађивачка индустрија и то металопрерађивачка и прехрамбена индустрија (прерада воћа и поврћа)која ангажује и највећи број радника - 2.743.Најзначајнији привредни субјекти су: Јелен До, Јединство ливница Пожега, Терморад, Потенс перфорација, Перфом, Инмолд пласт, Вектра, Пан комерц, Развитак, Путеви А.Д., Ратко Митровић, АТМ, Пут слободе, Рамакс, Princ leather, Еуро фриго, ЈУБЕ, Хосана, Фриго паун, Гинко итд.

У области привреде највећи значај за развој општине имају индустрија и пољопривреда. Последњих година велики број предузећа из наведених делатности је приватизован и имају потенцијал, да уз осигурање адекватних социо-економских услова, буду носиоци развоја општине. Потенцијал општине Пожега за развој индустрије налази се у:

- постојећим индустријским капацитетима

- повољном саобраћајно-географском положају

- нивоу образованости и квалификованости радне снаге

|  |  |  |
| --- | --- | --- |
| **Сектор** | **Број предузетника** | **Удео у %** |
| Пољопривреда, шумарство и рибарство | 60 | 0,83 |
| Рударство | 9 | 0,12 |
| Прерађивачка индустрија | 2743 | 38,12 |
| Снабдевање ел.енергијом,гасом и паром | 66 | 0,92 |
| Снабдевање водом и управљање отпадним водама | 188 | 2,61 |
| Грађевинарство | 401 | 5,57 |
| Трговина на велико и мало и поправка моторних возила | 1107 | 15,39 |
| Саобраћај и складиштење | 589 | 8,19 |
| Услуге смештаја и исхране | 269 | 3,74 |
| Информисање и комуникације | 67 | 0,93 |
| Финансијске делатности и делатност осигурања | 77 | 1,07 |
| Пословање некретнинама | 5 | 0,07 |
| Стручне, научне, иновационе и техничке делатности | 177 | 2,46 |
| Административне и помоћне услужне делатности | 22 | 0,31 |
| Државна управа и обавезно соц.осигурање | 368 | 5,11 |
| Образовање | 467 | 6,49 |
| Здравствена и социјална заштита | 395 | 5,49 |
| Уметност, забава и рекреација | 65 | 0,9 |
| Остале услужне делатности | 120 | 1,66 |
| **УКУПНО:** | **7195** | **100** |

* + 1. ***Развој МСП и предузетништва***

Развој малих и средњих предузећа је један од основних развојних опредељења општине, како због стварања услова за брже запошљавање и пораст прихода локалног становништва, тако и због потреба и могућности активирања локалне квалификоване радне снаге.

Општина Пожега представља лидера у металском сектору, када је реч о броју предузећа која послују у овој индустрији. Традиција и искуство у овој грани довели су до формирања Кластера металске индустрије западне Србије – WEST METAL GROUP, који је основан ради унапређења конкурентности, повећања извоза и отварања нових радних места. Чланице су препознале да је будућност малих и средњих предузећа из металског комплекса у повезивању и заједничком наступу на тржишту.

Од институција за подршку развоју сектора МСП које су активне на територији општине могу се издвојити:

1. РРА Златибор, Ужице

2. Регионална привредна комора, Ужице

3. Одељење за привреду и локални економски развој општине Пожега.

Када су у питању предузетничке радње, у Пожеги послује 1 137 предузетника. Највећи удео имају радње у области трговине на велико и мало, поправке моторних возила и угоститељске радње.

* 1. **Незапосленост**
     1. ***Лица која траже запослење по полу и годинама старости***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Златиборски округ / Општина | | Ариље | Бајина Башта | Косјерић | Пожега | Ужице | Чајетина | Севојно | **УКУПНО** |
| Укупно | Укупно | **956** | **1.614** | **539** | **1.183** | **3.418** | **459** | **362** | **8.531** |
| Жене | **511** | **924** | **333** | **637** | **1.878** | **227** | **216** | **4.726** |
| 15-19 | Укупно | 28 | 42 | 17 | 38 | 110 | 13 | 10 | **258** |
| Жене | 10 | 21 | 8 | 12 | 32 | 2 | 6 | **91** |
| 20-24 | Укупно | 98 | 124 | 44 | 101 | 259 | 34 | 25 | **685** |
| Жене | 55 | 69 | 32 | 52 | 132 | 15 | 17 | **372** |
| 25-29 | Укупно | 104 | 169 | 48 | 112 | 376 | 60 | 28 | **897** |
| Жене | 68 | 104 | 34 | 59 | 203 | 38 | 15 | **521** |
| 30-34 | Укупно | 84 | 206 | 60 | 110 | 327 | 42 | 45 | **874** |
| Жене | 50 | 128 | 41 | 67 | 193 | 23 | 33 | **535** |
| 35-39 | Укупно | 101 | 187 | 68 | 99 | 341 | 43 | 42 | **881** |
| Жене | 63 | 127 | 41 | 65 | 211 | 27 | 24 | **558** |
| 40-44 | Укупно | 117 | 197 | 85 | 114 | 346 | 40 | 31 | **930** |
| Жене | 53 | 105 | 54 | 64 | 218 | 20 | 15 | **529** |
| 45-49 | Укупно | 116 | 203 | 57 | 145 | 414 | 54 | 39 | **1.028** |
| Жене | 52 | 112 | 34 | 84 | 228 | 27 | 19 | **556** |
| 50-54 | Укупно | 98 | 208 | 52 | 129 | 434 | 49 | 42 | **1.012** |
| Жене | 54 | 129 | 37 | 78 | 260 | 25 | 29 | **612** |
| 55-59 | Укупно | 126 | 166 | 54 | 168 | 493 | 77 | 62 | **1.146** |
| Жене | 68 | 90 | 29 | 89 | 269 | 37 | 36 | **618** |
| 60-65 | Укупно | 84 | 112 | 54 | 167 | 318 | 47 | 38 | **820** |
| Жене | 38 | 39 | 23 | 67 | 132 | 13 | 22 | **334** |

* + 1. ***Лица која траже запослење по полу и степену стручне спреме (активна незапослена лица, привремено неспособни или неспремни за рад и незапослена лица странци и лица без држављанства)***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Златиборски округ / Општина | | Ариље | Бајина Башта | Косјерић | Пожега | Ужице | Чајетина | Севојно | **УКУПНО** |
| Укупно | Укупно | 956 | 1.614 | 539 | 1.183 | 3.418 | 459 | 362 | **8.531** |
| Жене | 511 | 924 | 333 | 637 | 1.878 | 227 | 216 | **4.726** |
| I | Укупно | 199 | 420 | 147 | 233 | 515 | 104 | 52 | **1.670** |
| Жене | 102 | 231 | 88 | 98 | 234 | 45 | 31 | **829** |
| II | Укупно | 60 | 32 | 27 | 61 | 180 | 20 | 16 | **396** |
| Жене | 31 | 21 | 19 | 38 | 128 | 6 | 11 | **254** |
| III | Укупно | 226 | 459 | 130 | 320 | 901 | 106 | 104 | **2.246** |
| Жене | 86 | 203 | 60 | 134 | 360 | 49 | 41 | **933** |
| IV | Укупно | 330 | 473 | 168 | 367 | 1.012 | 128 | 113 | **2.591** |
| Жене | 203 | 312 | 119 | 232 | 633 | 68 | 76 | **1.643** |
| V | Укупно | 6 | 7 | 0 | 4 | 22 | 4 | 3 | **46** |
| Жене | 1 | 2 | 0 | 1 | 6 | 0 | 1 | **11** |
| VI | Укупно | 59 | 97 | 32 | 82 | 354 | 36 | 27 | **687** |
| Жене | 39 | 70 | 25 | 62 | 234 | 24 | 22 | **476** |
| VII-1 | Укупно | 75 | 125 | 35 | 114 | 430 | 61 | 46 | **886** |
| Жене | 48 | 84 | 22 | 72 | 281 | 35 | 33 | **575** |
| VII-2 | Укупно | 1 | 1 | 0 | 2 | 2 | 0 | 0 | **6** |
| Жене | 1 | 1 | 0 | 0 | 0 | 0 | 0 | **2** |
| VIII | Укупно | 0 | 0 | 0 | 0 | 2 | 0 | 1 | **3** |
| Жене | 0 | 0 | 0 | 0 | 2 | 0 | 1 | **3** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **2.5.3. НЕЗАПОСЛЕНА ЛИЦА ПРЕМА ТРАЈАЊУ НЕЗАПОСЛЕНОСТИ, ПОЛУ И ОПШТИНАМА НА КРАЈУ ДЕЦЕМБРА 2021.** | | | | | | | | |  |
| Златиборски округ / Општина | | Ариље | Бајина Башта | Косјерић | Пожега | Ужице | Чајетина | Севојно | **УКУПНО** |
| Укупно | Укупно | **956** | **1.614** | **539** | **1.183** | **3.418** | **459** | **362** | **8.531** |
| Жене | **511** | **924** | **333** | **637** | **1.878** | **227** | **216** | **4.726** |
| До 3 месеца | Укупно | 130 | 346 | 63 | 218 | 598 | 84 | 65 | **1.504** |
| Жене | 66 | 176 | 41 | 127 | 336 | 40 | 37 | **823** |
| 3-6 месеци | Укупно | 107 | 164 | 57 | 131 | 400 | 64 | 45 | **968** |
| Жене | 60 | 95 | 34 | 62 | 200 | 31 | 25 | **507** |
| 6-9 месеци | Укупно | 41 | 89 | 50 | 81 | 244 | 42 | 24 | **571** |
| Жене | 25 | 54 | 31 | 39 | 112 | 20 | 19 | **300** |
| 9-12 месеци | Укупно | 63 | 138 | 39 | 96 | 266 | 45 | 30 | **677** |
| Жене | 30 | 65 | 27 | 47 | 143 | 28 | 14 | **354** |
| 1-2 године | Укупно | 158 | 311 | 91 | 210 | 519 | 83 | 54 | **1.426** |
| Жене | 90 | 182 | 60 | 112 | 290 | 44 | 28 | **806** |
| 2-3 године | Укупно | 110 | 175 | 36 | 97 | 309 | 28 | 37 | **792** |
| Жене | 57 | 103 | 23 | 55 | 157 | 13 | 26 | **434** |
| 3-5 године | Укупно | 109 | 123 | 60 | 99 | 280 | 40 | 25 | **736** |
| Жене | 56 | 80 | 34 | 58 | 160 | 19 | 13 | **420** |
| 5-8 година | Укупно | 85 | 99 | 62 | 91 | 258 | 33 | 34 | **662** |
| Жене | 50 | 59 | 41 | 48 | 146 | 15 | 22 | **381** |
| 8-10 година | Укупно | 38 | 54 | 41 | 51 | 160 | 19 | 12 | **375** |
| Жене | 18 | 30 | 24 | 29 | 101 | 6 | 10 | **218** |
| Преко 10  година | Укупно | 115 | 115 | 40 | 109 | 384 | 21 | 36 | **820** |
| Жене | 59 | 80 | 18 | 60 | 233 | 11 | 22 | **483** |

Када се изврши анализа економске ситуације и ситуације на тржишту рада, може се приступити издвајању најважнијих проблема у области запошљавања у нашој општини. У наставку наводимо неке од уобичајених изазова са којима се Национална служба за запошљавње – испостава Пожега суочава:

* висока стопа незапослености појединих категорија, као што су старији од 45 година, млади, особе са инвалидитетом и Роми
* недовољне квалификације незапослених лица
* немогућност задовољавања потреба послодаваца јер нема лица са одређеним квалификацијама, знањима, вештинама, занимањима
* маргинализовање одређених група
* несигурност радних места у појединим предузећима – ризик од настанка нових вишкова
* низак ниво активације незапослених
* незапослени нерадо прихватају обуке ако им се не гарантује запослење
* застарела знања и вештине и неадекватне радне навике – посебно незапослених лица која су добила отказ као вишкови
* послодавци нерадо примају младе без искуства
* нема довољно радних места за особе са инвалидитетом
* нема довољно радних места за младе без практичног искуства
* велики број послодаваца који не пријављује раднике – „рад на црно“
* млади нису добро припремљени за тршиште рада; немају одговарајуће квалификације, знања, вештине, неактивни су
* и остали слични проблеми

На евиденцији НСЗ-а недостају одређени стручни профили за које су послодавци исказали потребе – електроинжењери, машински инжењери, **професори математике, професори страних језика**, органски технолози, **заштитари биља, столари, тапетари, армирачи, тесари и слично.**

Профили који су најзаступљенији на евиденцији су лица машинске струке III степен, трговци, економиски техничари, електротехничари, пољопривредни и прехрамбени техничари,руковаоци пољопривредне механизације лица са завршеном вишом и високом економском школом и менаџери.

1. **ЦИЉЕВИ И ПРИОРИТЕТИ ПОЛИТИКЕ ЗАПОШЉАВАЊА**

Уважавајући смернице  **Ационог плана запошљавања за 2021. годину,** Стратегије развоја општине Пожега 2016-2021.и имајући у видуреално стање на локалном тржишту рада, утврђени су циљеви политике запошљавања општине Пожега и одређени приоритети који ће се реализовати у 2021. године.

**Циљеви** политике запошљавања у 2021. години усмерени су на:

1. Подстицање запошљавања и укључивање теже запошљивих на тржиште рада;
2. Унапређење квалитета радне снаге и улагање у људски капитал:

Развој политике запошљавања за 2021. годину треба да буде усмерен ка:

1. Подршци креирању нових радних места,

2. Подизању запошљивости,

3. Подршци структурном прилагођавању.

Истовремено, потребно је континуирано спроводити активности са циљем даљег развоја и јачања социјалног дијалога и секторске сарадње, децентрализације политике запошљавања, подизања запошљивости и запошљавања младих, пружања подршке вишковима запослених у процесу реинтеграције на тржиште рада и повећања партиципације жена на тржишту рада.

У 2021.години посебна пажња биће усмерена на:

1. Подстицање потражње за радном снагом, односно стварање квалитетних радних места, јачање предузетништва и малих и средњих предузећа, уз побољшање свеукупног економског амбијента, како би се ублажиле препреке на тржишту рада и подстакло укључивање категорија теже запошљивих лица;
2. Унапређење понуде радне снаге, вештина и компетенција и усаглашавање исхода образовања са потребама тржишта рада и делотворног преласка из света образовања у свет рада. Посебну пажњу потребно је усмерити ка лицима из НЕЕТ категорије са циљем њихове активације и партиципације на тржишту рада;
3. Побољшање фунскционисања тржишта рада, уз јачање социјалног дијалога и борбе против непријављеног рада;
4. Промовисање социјалне укључености, сузбијањe сиромаштва и остваривањe једнаких могућности за све на тржишту рада.

Да би се остварили наведени циљеви, одређени су **приоритети** политике запошљавања у 2021. години:

1. Побољшање услова на тржишту рада и унапређење институција тржишта рада;
2. Подстицање запошљавања и укључивања теже запошљивих лица на тржиште рада и подршка регионалној и локалној политици запошљавања;
3. Унапређење квалитета радне снаге и улагање у људски капитал.
4. **ПРОГРАМИ И МЕРЕ ПОЛИТИКЕ ЗАПОШЉАВАЊА**

У сарадњи са НСЗ, анализом и проценом потреба, имајући у виду искуства из претходног периода, утврђене су мере којим би се смањила незапосленост и задовољиле потребе послодаваца у смислу ангажовања радника, оспособљавања лица за самостално обављање посла, унапређење институција тржишта рада и др.

Локалним акционим планом запошљавања за 2021. годину предвиђене су следеће мере и програми политике запошљавања:

1. ***Јавни радови на којима се ангажују незапослене особе са инвалидитетом-***реализују се у циљу очувања и унапређења радних способности, односно радно-социјалне интеграције особа са инвалидитетом на тржишту рада, као и остваривања одређеног друштвеног интереса.

* 1. **Јавни радови**

Jавни радови на којима се ангажују незапослене особе са инвалидитетом реализују се у циљу очувања и унапређења радних способности, односно радно-социјалне интеграције особа са инвалидитетом на тржишту рада, као и остваривања одређеног друштвеног интереса. Јавни рад спроводи послодавац – извођач јавног рада, кога одређује Национална служба за запошљавање на основу јавног конкурса.

**Јавни радови се могу спроводити у областима:**

* социјалне заштите и хуманитарног рада,
* културне делатности,
* одржавања и обнављања јавне инфраструктуре,
* одржавања и заштите животне средине и природе.

Јавни радови на којима се ангажују незапослене особе са инвалидитетом се могу организовати у свим јединицама локалне самоуправе, независно од степена развијености, утврђеним у складу са посебним прописом Владе.

Приоритет за укључивање у меру имају лица која се први пут ангажују на јавним радовима.

Пре укључивања у меру Национална служба врши проверу испуњености законских и услова овог jавног конкурса за незапослену особу са инвалидитетом.

На јавним радовима се радно ангажују најмање 3 (три) незапослене особе са инвалидитетом.

Максимална дужина трајања јавног рада је четири месеца, у складу са расположивим финансијским средствима.

Уговором о привременим и повременим пословима утврдиће се број радних дана за сваку особу са инвалидитетом укључену у јавни рад.

Средства намењена за организовање спровођења јавних радова користе се за:

* **исплату накнаде за обављен посао лицима ангажованим на јавним радовима** по основу уговора о привременим и повременим пословима, у висини до 22.000,00 динара по лицу, на месечном нивоу за пун фонд радних часова, односно сразмерно времену радног ангажовања на месечном нивоу, која се увећава за припадајући порез и доприносе за обавезно социјално осигурање;наведена накнада обухвата и трошкове доласка и одласка са рада;
* **накнаду трошкова спровођења јавних радова послодавцу**, у свим областима, једнократно, у висини од:

- 1.000,00 динара по лицу за јавне радове који трају месец дана,

- 1.500,00 динара по лицу за јавне радове који трају два месеца,

- 2.000,00 динара по лицу за јавне радове који трају три и четири месеца;

# 5.СРЕДСТВА ЗА РЕАЛИЗАЦИЈУ МЕРА

За реализацију мера активне политике запошљавања из Локалног акционог плана запошљавања за 2021. годину, општина Пожега је **Одлуком о буџету општине Пожега за 2021. годну планирала средства у износу од 1.500.000,00 динара.**

Запошљавање нових радника имало би огроман значај за општину Пожега у смислу повећања броја запослених, смањења броја корисника социјалне помоћи и смањења броја незапослених на евиденцији НСЗ. Уједно, то би представљало подршку послодавцима који имају потребу за ангажовањем већег броја радника кроз неку од наведених мера, активније учешће локалне самоуправе у развоју сектора МСП, подршку почетницима за реализацију својих предузетничких идеја и сл.

Чланом 60. став 1. Закона о запошљавању и осигурању за случај незапослености („Службени гласник РС“, бр. 36/09, 88/10, 38/15и113/2017) прописано је да локална самоуправа која у оквиру локалног акционог плана запошљавања обезбеђује више од половине средстава потребних за финансирање одређеног програма или мере активне политике запошљавања може поднети захтев Министарству рада, запошљавања и социјалне политике за учешће у финансирању тог програма или мере. Националним акционим планом запошљавања за 2021. годину, предвиђено је да јединица локалне самоуправе може до 20.фебруара2021. године, преко НСЗ, поднети министарству надлежном за послове запошљавања захтев за учешће у финансирању програма или мера активне политике запошљавања предвиђених ЛАПЗ-ом, а учешће у финансирању програма или мера активне политике запошљавања одобраваће се за: програм јавних радова, програм стручне праксе, програм стицања практичних знања за неквалификована лица, субвенције за самозапошљавање и субвенције за запошљавање незапослених лица из категорија теже запошљивих.

Предлог расподеле средстава за реализацију мера активне политике запошљавања општине Пожега за 2021. годину:

|  |  |  |
| --- | --- | --- |
| **Ред. бр.** | **Мера активне политике запошљавања** | **Опредељена средства ЈЛС (РСД)** |
|
| 1. | Јавни радови | 1.500.000,00 дин |

1. **НОСИОЦИ ПОСЛОВА, ПРАЋЕЊЕ И ОЦЕНА ЕФЕКАТА ЛАПЗ-а**

У циљу имплементације ЛАПЗ-а и јасног дефинисања улога и одговорности у току процеса примене, механизми спровођења ЛАПЗ-а предвиђају процедуре које ће омогућити његово успешно спровођење. Дефинисање механизама за спровођење ЛАПЗ-а омогућиће да се на ефикасан начин користе постојећи и изграде нови организациони капацитети уз коришћење постојећих људских ресурса.

У оквиру локалних структура разликују се структуре управљања и оперативне структуре за примену ЛАПЗ-а.

1. **Структуре управљања** представљају Скупштина општине Пожега и Савет за запошљавање општине Пожега.

Скупштина општине Пожега:

* разматра и одлучује о усвајању ЛАПЗ-а,
* доноси одлуку о буџетским средствима за реализацију активности предвиђених акционим планом,
* годишње разматра и одлучује о прихватању извештаја о имплементацији ЛАПЗ-а.

Савет за запошљавање општине Пожега:

* иницира и координира процес израде локалне политике запошљавања,
* учествује у изради ЛАПЗ-а и појединачних пројеката у сагласности са ЛАПЗ-ом и Националним акционим планом запошљавања,
* прати остваривање ЛАПЗ-а и појединачних пројеката за запошљавање,
* доноси закључке и даје мишљења о питањима из своје надлежности и о њима обавештава органе општине,
* даје мишљење на предлоге прописа и одлука које доноси Скупштина општине у областима значајним за запошљавање,
* усваја годишње и периодичне извештаје о остваривању локалне политике запошљавања и подноси их Скупштини на усвајање,
* координира и подстиче остваривање међуопштинске сарадње која се односи на реализацију политике запошљавања и о томе обавештава органе општине.

1. **Оперативне структуре** за примену ЛАПЗ-а представљају сви релевантни актери у локалној заједници, који могу да допринесу реализацији активности предвиђених акционим палановима на професионалан, ефикасан и транспарентан начин. Оперативне структуре за израду и имплементацију ЛАПЗ-а чине Одељење за привреду и локални економски развој и Национална служба за запошљавање – испостава Пожега.

Одељење за привреду и локални економски развој задужено је за:

* логистичку и административну подршку рада Савета за запошљавање,
* благовремено и континуирано информисање о свим програмима од значаја за реализацију циљева и активности дефинисанх ЛАПЗ-ом,
* подршку у изради пројеката/програма дефинисаних ЛАПЗ-ом.

Национална служба за запошљавање – испостава Пожега преузеће одговорност за:

* благовремено информисање о програмима које реализује НСЗ,
* пружање стручне подршке у припреми предлога појеката/програма дефинисанх ЛАПЗ-ом.

Мрежа оперативне структуре отворена је за све институције, организације и појединце у циљу подстицања плуралитета пружалаца услуга и увећавања броја актера који делују на пољу реализације политике запошљавања.

Стављањем у функцију већег броја институција и организација, као дела оперативне структуре, ствара се могућност јачања регионалних и међуопштинских веза, као и могућност да постојећи ресурси буду рационално искоришћени и доступни што већем броју незапослених.

Aктивности на јачању сарадње и укључивање нових актера за спровођење ЛАПЗ-а су трајан стратешки задатак. Циљ мониторинга и евалуације ЛАПЗ-а је систематично и редовно прикупљање података, праћење просеса имплементације стратешких циљева и задатака и процена успешности реализације овог стратешког документа, а у сврху побољшања ефикасности и успешности ЛАПЗ-а, али и предлагања измена на основу извештаја о реализованим активностима

1. **ТАБЕЛАРНИ ПРИКАЗ ЛОКАЛНОГ АКЦИОНОГ ПЛАНА ЗАПОШЉАВАЊА ОПШТИНЕ ПОЖЕГА ЗА 2021. ГОДИНУ**

|  |  |  |  |  |
| --- | --- | --- | --- | --- |
| **Програми, мере, активности** | **Очекивани**  **резултат** | **Индикатори** | **Носиоци**  **активности** | **Буџет ЈЛС** |
| **Јавни радови** | Организовање јавних радова од интереса за општину Пожега и побољшање услова квалитета живота незапослених лица | Број лица ангажованих на пословима јавних радова, број и структура лица ангажованих на јавним радовима | НСЗ и ЈЛС | 1.500.000,00 |
|  |  | **УКУПНА СРЕДСТВА** |  | 1.500.000,00 |

Председник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_